《幽兴》
宋代·真山民

不赋千钟赋不箪，天公有意养痴顽。
书犹能看未曾老，诗亦莫吟方是閒。
宽著庭除贫贮月，少栽竹树要观山。
空阶两日无行迹，又上苔花几点斑。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。